Колішні віцебскі кіраўнік руху Хрыстафор Жаляпаў сваім выступам дадаў аптымізму. Ён нагадаў, што некалі арганізацыя стваралася як вялікае рушэньне дэмакратычных сілаў. Час зьмяняецца, абставіны зазвычай вышэйшыя за чалавечыя магчымасьці, але ня трэба губляць імпэту. Кожнае пакаленьне мусіць рабіць сваю справу дзеля будучыні краіны. Нягледзячы ні на што, актывістамі руху робіцца шмат карысных справаў і на палітычнай і на культурнай ніве.